Diari Oficial de la Generalitat Valenciana


Sumari del DOGV 4859, del 08-10-2004 (2004/10371)

Informació pública del programa d'actuació integrada, projecte de reparcel·lació forçosa, pla de reforma interior de millora i projecte d'urbanització, amb projecte de xàrcia general subterrània de subministrament elèctric en B.T i projecte d'instal·lació elèctrica per al desenrotllament del sòl urbà consolidat siti en la partida Benicolada.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4859

Data del DOGV
:   08-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10231


Organisme emissor
:   Ajuntament de Calp

Tipus de document
:   Anunci

Informació pública del programa d'actuació integrada, projecte de reparcel·lació forçosa, pla de reforma interior de millora i projecte d'urbanització, amb projecte de xàrcia general subterrània de subministrament elèctric en B.T i projecte d'instal·lació elèctrica per al desenrotllament del sòl urbà consolidat siti en la partida Benicolada. [2004/M10102]
  
Per Decret de l'Alcaldia Presidència de l'Ajuntament de Calp, amb data 16 de setembre de 2004, s'ha dictat la següent resolució:
  
«Primer
  
Sotmetre a informació pública el programa d'actuació integrada, projecte de reparcel·lació forçosa, pla de reforma interior de millora i projecte d'urbanització, amb projecte de xàrcia general subterrània de subministrament elèctric en B.T i projecte d'instal·lació elèctrica, promogut per la mercantil Fincas Blue Ice, SL, formulat per al desenrotllament del sòl urbà consolidat siti en la partida Benicolada.
  
Segon
  
La present informació pública té caràcter de simultani concurs públic per a la selecció de l'urbanitzador, podent-se presentar alternatives tècniques i al·legacions durant 20 dies comptats des de la publicació de l'edicte en el Diari Oficial de la Generalitat Valenciana, previ avís als titulars cadastrals en el seu domicili fiscal, i publicació en un diari d'informació general editat a la Comunitat Valenciana. Si el termini finalitzara en dissabte es prorrogarà al primer dia hàbil.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana. Cas que finalitzara en dissabte es prorrogarà la presentació d'estes al primer dia hàbil
  
Quart
  
Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, els anteriors terminis es prorrogaran per 20 dies addicionals, anunciant-se la dita prorroga en el tauler d'anuncis de l'Ajuntament i comunicant-la als que per desconéixer-la, presenten pliques prematurament.
  
Quint
  
L'acte d'obertura de pliques es realitzarà en la següent data hàbil a la conclusió del termini per a presentar-les, llevat que este finalitze en dissabte, en este cas es prorrogarà l'obertura d'estes al primer dia hàbil, segons Decret de l'Alcaldia de data 18 de juny de 1998 (B.OP núm. 147, d'1 de juliol de 1998).
  
Sext
  
L'expedient podrà consultar-se en el Departament d'Urbanisme i Planificació de l'Ajuntament de Calp, siti en la segona planta, de dilluns a divendres, de 09.00 a 14.00 hores.
  
Sèptim
  
Concloses les anteriors operacions s'haurà d'emetre el corresponent informe tècnic.
  
Octau
  
Finalitzades les anteriors actuacions l'Ajuntament en Ple podrà aprovar un programa definint els seus continguts, per elecció d'una alternativa tècnica i una proposició entre les presentades, amb les modificacions parcials que estime oportunes. Podent en el mateix acte adjudicar, motivadament, l'execució del programa aprovat en favor de qui haguera formulat la proposició juridicoeconòmica i assumit l'alternativa tècnica més adequada per a executar l'actuació.»
  
El que es fa públic en compliment del que establix l'article 46.3. de la vigent Llei Reguladora de l'Activitat Urbanística Valenciana.